Bluus
Bluus (inglise keeles blues) on muusikažanr ja stiil, mis kujunes välja ühena afroameerika muusikastiilidest spirituaalide, töölaulude ja ragtime'i kõrval. Bluus tekkis 19. sajandi lõpus ja oli algselt mustanahaliste, sageli füüsilise puudega muusikute vokaalne väljendusvorm, mida saadeti kitarril. Kinnistusid bluusi harmoonilised vormid, millest levinuim on 12-taktilise bluusi vorm. Bluusist on hiljem välja arenenud džäss, rhythm and blues, rock'n'roll jpm. Bluusis segunevad tihti mažoor- ja minoorkõlad. 1930. aastatel hakkas bluusis levima "kannapööre" (inglise turnaround), mis tähendab salmi lõpukäiku, millele järgneb uue salmi algus.